als_Latn dik_Latn sag_Latn
A i keni bërë përgatitjet e duhura? A keni mbushur të gjitha që mund dhe duhet të merrni me vete? Është koha për të përgatitur gjërat më të nevojshme … foshnja po vjen së shpejti! Sigurohuni që telefoni juaj celular të jetë në dorë, dhe të jetë me bateri të mbushura.
Çfarë ndodh me trupin tuaj?
Pasiqë dita që do lindni po afrohet me shpejtësi, tashmë mund të ndjeni disa nga kontraktimet e rreme të quajtura Braxton Hicks. Vëreni se ndonjëherë stomaku shtrëngohet e më pas çlirohet, këto janë kontraktimet që e ndihmojnë trupin të përgatitet për lindjen e foshnjes. Nëse mund t’i duroni këto shtrëngime, sa më shpejt uluni dhe vendosni këmbët lartë, pas kësaj do të pushojnë. Në këtë javë është vështirë të bëni gjumë, sepse asesi nuk mund të gjeni një pozitë të rehatshme.
Blerja për fëmijën: çfarë ju duhet në të vërtetë?
Përveç krevat fëmijësh, pelena, shishe dhe gjësendeve tjera, nuk mund të ju dëmtojë nëse keni edhe ca gjëra për fëmijën. Merrni një bartëse në të cilën do sjellni në shtëpi fëmijën nga spitali. Mund ta huazoni, apo ndoshta ju tashmë keni një karrocë pjesa e lartë e së cilës konvertohet në një bartëse. Artikujt themelorë të fëmijës duhet të përfshihen pelenat, rrobat dhe batanijet. Merr disa sasi të pelenave, por mbani llogari në rast se del që foshnja është e rëndë apo e lehtë, dhe pelena e saj e blerë nuk përshtatet. Nëse keni llogari, mund të zëvendësoni ato. Pasiqë do i jepni gji fëmijës suaj, nuk ka dëm për të marrë një pompë të gjirit. Ato janë shumë të dobishme në javët e para pas lindjes, derisa qumështi nuk ka filluar të jetë i mjaftueshëm. Do ju nevojitet ndihma e pompës së gjirit, mund ta huazoni nga miqtë apo të afërmit mirëpo nuk është keq të keni shishen tuaj për ujë, dhe nëse nuk jeni në gjendje të jepni gji të keni qumësht në pluhur. Dhe së fundi, çdo nënë duhet të ketë një karrocë fëmijësh. Sigurisht, ju mund të huazoni një karrige me rrota ose në qoftë se keni mundësi, të zgjedhni një të re, atë që ju pëlqen më shumë.
Gjithçka mbi fëmijën tuaj
Shqisat e foshnjës janë ende në zhvillim, në qoftë se flisni me të ajo ju dëgjojnë. Bota e foshnjes është plot me tinguj të ndryshëm, përveç zërit tuaj ajo dëgjon kërcitjen në zorrët tuaja dhe rrjedhjen e ajrit përgjatë mushkërive tuaja çdoherë që merrni ajër. Rrahjet e zemrës suaj kanë efekt qetësues tek foshnja, ndërsa lëkura e fëmijës është me ngjyrë të kuqe të theksuar, mirëpo zbehet nga pak dhe merr ngjyrë natyrale.
Sa është foshnja juaj?
Foshnja është rreth 2.000 gramë dhe e gjatë 30 cm (nga koka në prapanicë).
Pyetjet më të zakonshme rreth shtatëzënisë
A do kem nevojë për prerje cezariane? A do mund të jap lindje në mënyrë natyrore? Kur lindni foshnjën e parë është e vështirë të parashikohet se si do rrjedhë lindje përderisa nuk fillon. Shumica e grave lindin normal, në mënyrë vaginale, sepse prerja cezariane rekomandohet vetëm nëse ka arsye mjekësore apo nëse pozita e foshnjes është e mbrapshtë. Prerja cezariane gjithashtu u rekomandohet grave me shtat të vogël që lindin foshnje të mëdha.
Shtatëzënia e shumëfishtë
Përgatitjet për spital
Edhe gratë shtatëzëna duke pritur binajkë duhet të kenë të njejtat gjëra sikur nënat tjera. Pyetni në maternitet se çfarë guxoni të merrni me vete, nga veshjet deri tek gjërat higjienike. Nuk është keq që të merrni edhe çorape sepse në koridoret e maternitetit di të bëjë ftohtë, kështuqë nuk është e përshtatshme të shkoni zbathur në banjo apo tualet. Merrni edhe mbathjet tuaja, sigurohuni që të mund të ecni komod me to, dhe sigurisht merrni edhe celularin me një karikues për të./femra.net/
als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn